== Musikalsk stil ==
[[Fil:DonaldTardy11Sept2007.jpg|thumb|250 px|[[Donald Tardy]] live med Obituary den 11. september 2007 i [[Virginia]].]]
Obituary var blot et af en lang række bands fra [[Florida]], der dukkede op i slutningen af 1980'erne og bidrog til udviklingen af [[dødsmetal]]. Debutalbummet ''[[Slowly We Rot]]'' gjorde sig især bemærket med sine nedstemte brutale guitarriffs, kaotiske soloer og knusende trommer.<ref name="Candlelight">{{cite web |url=http://www.candlelightrecords.co.uk/artists.htm |title=Candlelight: Obituary |access-date=2010-01-06 |format= |work=Candlelight |archive-date=15. februar 2012 |archive-url=https://web.archive.org/web/20120215040407/http://www.candlelightrecords.co.uk/artists.htm |url-status=dead }}</ref> Til forskel for mange andre dødsmetal-bands, som udelukkede byggede videre på [[thrash metal]]s hastighed, valgte Obituary også at blande langsomme passager ind i lydbilledet, der nærmest gav det et [[doom metal|doom-agtigt]] præg.<ref name="Obituary"/> Det der dog adskilte dem fuldkommen fra andre floridianske dødsmetal-bands var [[John Tardy]]s unikke [[Growl (sangteknik)|growlede]] vokalstil, der også er blevet kaldt Obituarys "varemærke".<ref name="Candlelight"/> "'''(...) fyren lyder som om han lider, som var en kniv blevet stukket ind i maven på ham eller noget'',"<ref>{{cite web |url=http://www.allmusic.com/album/r14337 |title=All Music Guide: ''Slowly We Rot'' |access-date = 2010-01-06 |format= |work=Phil Freeman }}</ref> udtalte anmelderen Phil Freeman fra [[All Music Guide]] om vokalstilen. Ved udgivelsen af det andet album ''[[Cause of Death]]'' var der sket små ændringer i musikstilen, hvilket hovedsageligt skyldtes at [[Death]]-guitaristen [[James Murphy]] skrev soloerne frem for [[Allen West]], som var gået på barsel. Anmelderen Freeman kaldte det en hybrid af Death og Obituary, og påpegede at de [[progressiv metal|progressive]] elementer, (blandt andet bestående af længere sange) kunne skyldes Murphys indflydelse.<ref name="AMG: CoD"/> I et interview udtalte Donald Tardy dog, at West havde skrevet hele albummet med dem, og der hvor Murphy hjalp var med soloerne.<ref name="voicesfromthedarkside.de"/> ''Cause of Death'' indeholdt desuden mange atmosfæregivende samples og lydeffekter, som fuldkommen blev fravalgt på det langsommere og mere iørefaldende album ''[[The End Complete]]''. Hovedsageligt er Obituary kendt som et band, der ikke bringer nye ideer og elementer ind i deres musikstil, men holder sig til det klassiske. Med hensyn til dette har medlemmerne udtryk i flere interview, at de følger et floridiansk ordsprog, der siger: "''Hvis det ikke er i stykker, så lad være med at lave det''."<ref name="metalpaths.com"/> Mere generelt udtalte [[Donald Tardy]]:
Musik Foreninger Organisationer